MOSKVA.
"Zhruba 2 bilióny rubľov odišlo z našej ekonomiky, to sú takmer 4 % HDP, čo má negatívny vplyv na rozvoj ekonomiky, na stimuly, ktoré majú prilákať do krajiny investorov, a vážne to ohrozuje národnú bezpečnosť," povedal Zubkov prezidentovi Dmitrijovi Medvedevovi.
Podľa Zubkova veľká časť z týchto peňazí "odtiekla" z krajiny cez tieňové firmy registrované v krajinách ako je Cyprus, Sv. Lucia a podobne. Mnohé spoločnosti boli založené iba preto, aby kryli provízie z tzv. tieňových operácií, tvrdí Zubkov.
Podpredseda vlády je totiž šéfom aj pracovnej skupiny, ktorá má na starosti boj s nelegálnymi finančnými operáciami, analyzuje najčastejšie spôsoby prania špinavých peňazí a hľadá metódy, ako tieto aktivity obmedziť.
Informovala o tom agentúra RIA Novosti.